cyanic-selkie/wikianc huggingface dataset:
Θρήσκευμα
Πολυθρησκευτικότητα
Ο όρος «πολυθρησκευτικός» μπορεί να περιγράψει (για παράδειγμα) μια θρησκευτική εκδήλωση στην οποία συμμετέχουν πολλές θρησκευτικές ομάδες, συχνά μη σχετιζόμενες μεταξύ τους. Πολλές εκδηλώσεις περιλαμβάνουν τμήματα που αφορούν διάφορες θρησκείες υπό την ηγεσία ενός μέλους της θρησκείας, ώστε η όλη εκδήλωση να απευθύνεται σε ένα μεγαλύτερο μέρος του παρώντος πληθυσμού ή κοινού. Τέτοιες λειτουργίες είναι για παράδειγμα η κυριακάτικη λειτουργία της Ευχαριστίας στο στρατόπεδο Εσπεράνσα (Στρατόπεδο Ελπίδα) στη Χιλή, η οποία διενεργήθηκε από έναν Ρωμαιοκαθολικό ιερέα και από ένα Ευαγγελιστή ιεροκήρυκα κατά τη διάρκεια της κατάρρευσης ενός ορυχείου στο Κοπιαπό της Χιλής το 2010.
Οι εφημέριοι είναι συχνά χειροτονημένοι κληρικοί που ανήκουν σε οποιαδήποτε θρησκεία. Συχνά διορίζονται σε κοσμικές οργανώσεις οι οποίες παρέχουν πνευματική υποστήριξη στα μέλη της που μπορεί να ανήκουν σε οποιαδήποτε από πολλές διαφορετικές θρησκείες ή θρησκεύματα. Πολλοί από αυτούς τους εφημέριους, ιδιαίτερα εκείνοι που υπηρετούν στο στρατό ή άλλες μεγάλες κοσμικές οργανώσεις, είναι ειδικά εκπαιδευμένοι για να κάνουν λειτουργίες μπροστά σε μέλη πολλών διαφορετικών θρησκειών, ακόμη και θρησκείες με εντελώς αντίθετη ιδεολογία από αυτή που έχει η πίστη του ιερέα.
Τζεφ Μπρίτζες
Ο Τζεφ Μπρίτζες (αγγλικά: Jeffrey Leon "Jeff" Bridges, 4 Δεκεμβρίου 1949) είναι Αμερικανός ηθοποιός και μουσικός. Το 2009 κέρδισε το Όσκαρ Α' Ανδρικού Ρόλου για την ταινία Crazy Heart. Προέρχεται από γνωστή οικογένεια ηθοποιών και έχει δουλέψει από παιδί με τον πατέρα του, Λόιντ Μπρίτζες, και τον αδερφό του, Μπο, στο τηλεοπτικό Sea Hunt. Κάποιες από τις πιο γνωστές ταινίες του είναι: Η τελευταία παράσταση (The Last Picture Show, 1971), Η μεγάλη ληστεία της Μοντάνα (Thunderbolt and Lightfoot, 1974), Τρον (Tron, 1982) (και τη συνέχεια Tron: Legacy), Στάρμαν (Starman, 1984), Έρωτας δίχως αύριο (Against All Odds, 1984), Η άκρη του νήματος (Jagged Edge, 1985), Το επόμενο πρωινό (The Morning After, 1986), Σχέσεις πάθους (The Fabulous Baker Boys), Ο βασιλιάς της μοναξιάς (The Fisher King, 1991), Σχέση ζωής (Fearless, 1993), Ο καθρέφτης έχε δυο πρόσωπα (The Mirror Has Two Faces, 1996), Ο μεγάλος Λεμπόφσκι (The Big Lebowski, 1998), Η αντιπρόεδρος (The Contender, 2000), Το μεγάλο φαβορί (Seabiscuit, 2003) και Iron Man, 2008. Το 2010 έλαβε την έκτη του υποψηφιότητα για Όσκαρ για την ταινία Αληθινό θράσος.
Εξωτερικοί σύνδεσμοι
Κατηγορία:Βραβευμένοι με Όσκαρ Α' Ανδρικού Ρόλου Κατηγορία:Βραβευμένοι με Χρυσή Σφαίρα Καλύτερου Ηθοποιού (Δραματικές ταινίες) Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί φωνής Κατηγορία:Αμερικανοί παραγωγοί ταινιών Κατηγορία:Αμερικανοί τραγουδιστές Κατηγορία:Αμερικανοί τραγουδοποιοί
Γεωγραφία του Μορασάν
Αυτό το λήμμα περιγράφει τη γεωγραφία του Διαμερίσματος Μορασάν. Το Μορασάν είναι ένα διαμέρισμα του Ελ Σαλβαδόρ.
thumb|400px|right|Το Μορασάν στο Ελ Σαλβαδόρ
Τοποθεσία
Το Διαμέρισμα Μορασάν βρίσκεται στην Κεντρική Αμερική. Ανήκει στο Ελ Σαλβαδόρ. Βρίσκεται στην Ανατολική Επαρχία. Βρίσκεται βορειοανατολικά του Ελ Σαλβαδόρ. Βρίσκεται σε συνταγμένες 13.775, -88.098.
Σύνορα
Το Διαμέρισμα Μορασάν συνορεύει στα νότια και δυτικά με το Σαν Μιγκέλ, στα ανατολικά με το Λα Ουνιόν και στα βόρεια με την Ονδούρα.
Έκταση
Το Διαμέρισμα Μορασάν έχει έκταση 1.447,43 τ.χλμ.. Είναι σε έκταση το έβδομο μεγαλύτερο διαμέρισμα του Ελ Σαλβαδόρ, μετά το Ουσουλουτάν, το Σαν Μιγκέλ, το Λα Ουνιόν, το Σάντα Άνα, το Τσαλατενάνγκο και το Λα Λιμπερτάδ (όγδοο μικρότερο μετά το Κουσκατλάν, το Σαν Σαλβαδόρ, το Καμπάνιας, το Σαν Βισέντε, το Λα Παζ, το Σονσονάτε και το Αουατσαπάν.
Πόλεις
Οι δύο μεγαλύτερες πόλεις είναι η Σαν Φρανσίσκο Γκότερα και η Αραμπάλα. Άλλες πόλεις είναι οι εξής:
Δήμοι
Το Μορασάν διαιρείται σε 26 δήμους:
Δείτε επίσης
Γεωγραφία
Χέρμαν Άλμερς
Ο Χέρμαν Άλμερς (γερμ. Hermann Allmers, 11 Φεβρουαρίου 1821 – 9 Μαρτίου 1902) ήταν Γερμανός ποιητής και συγγραφέας.
Γεννήθηκε στο Ρέχτενφλετ της Κάτω Σαξονίας και ήταν το μοναχοπαίδι οικογένειας ευγενών, οπότε αντί σχολείου έμαθε γράμματα με ιδιαίτερα μαθήματα στο σπίτι. Αργότερα μελέτησε μόνος του ιστορία και φιλολογία. Μετά τον θάνατο του πατέρα του το 1849 ανέλαβε τη διαχείριση του οικογενειακού αγροκτήματος.
Αργότερα ταξίδεψε σε όλη τη Γερμανία, την Ελβετία και την Ιταλία, όπου διέμεινε αρκετά χρόνια και απέκτησε γνωριμίες και φιλίες στους κύκλους των Ιταλών συγγραφέων και καλλιτεχνών. Γενικότερα στα ταξίδια του συνάντησε αρκετούς επιδραστικούς ανθρώπους που τον ενέπνευσαν στο να πάρει στα σοβαρά την ενασχόληση με τα γράμματα και τη συγγραφή. Επιστρέφοντας στην ιδιαίτερη πατρίδα του, διετέλεσε επί χρόνια πρόεδρος της κοινότητας του Ρέχτενφλετ και διεύθυνε ένα εργοστάσιο κεραμικής. Το 1858 δημοσίευσε για πρώτη φορά έργο του, το Marschenbuch. Γενικότερα έγραψε και στίχους για τραγούδια, που τραγουδήθηκαν και αγαπήθηκαν σε όλη τη Γερμανία. Σημαντικό είναι και το ποίημά του «Feldeinsamkeit», που μελοποιήθηκε από τον Γιοχάνες Μπραμς. Ωστόσο το σπουδαιότερο ίσως από τα έργα του είναι το μονόπρακτο δράμα Ηλέκτρα (1872), εμπνευσμένο από την Ιφιγένεια εν Ταύροις του Γκαίτε (Iphigenia auf Tauris, 1787). Η Ηλέκτρα του Άλμερς παίχθηκε με συνοδεία μουσικής του Ντήτριχ στο θέατρο του Όλντενμπουργκ, όπου γνώρισε αποθεωτική υποδοχή.
Μερικές ποιητικές συλλογές του είναι οι:
Η ποίηση του Άλμερς κρίνεται ως εύστοχη, απαλλαγμένη από περιττά φιλολογικά-καλολογικά στοιχεία και γεμάτη από ανθρωπιά και ουσιαστικές αναζητήσεις.
Ο Άλμερς πέθανε στο Ρέχτενφλετ σε ηλικία 81 ετών. Ένα έτος ενωρίτερα είχε αναγορευθεί επίτιμος διδάκτορας του Πανεπιστήμιο της Χαϊδελβέργης με την ευκαιρία των ογδοηκοστών γενεθλίων του.
Πηγές
Κατηγορία:Γερμανοί ποιητές
Τέντυ μπόι... αγάπη μου
Το Τέντυ μπόι... αγάπη μου είναι μια ελληνική κωμική ταινία του 1965, σε συμπαραγωγή Φίνος Φιλμ και Δαμασκηνός - Μιχαηλίδης. Τη σκηνοθεσία την υπογράφει ο Γιάννης Δαλιανίδης και το σενάριο γράφτηκε από τον Γεράσιμο Σταύρου, ο οποίος διασκεύασε το δικό του θεατρικό, με τίτλο "Ζήτω η Ζωή".
Πλοκή
Ο Ασημάκης (Νικήτας Πλατής), χήρος και πατέρας δύο παιδιών, είναι ιδιοκτήτης ενός χρωματοπωλείου και μιας περιουσίας την οποία έφτιαξε με πολύ ιδρώτα. Τα παιδιά του, Άρης και Λένα (Κώστας Βουτσάς και Ελένη Μαυρομμάτη), θέλουν να ξοδεύουν τα λεφτά του πατέρα τους προς όφελός τους. Παρόλο που ο Ασημάκης έχει προικίσει τη Λένα σύμφωνα με τα ήθη της εποχής με ένα πλήρως επιπλωμένο διαμέρισμα, πιέζεται από την ίδια και τον γαμπρό του, Κώστα (Νίκος Παπαναστασίου) να τους αγοράσει ένα ακόμη διαμέρισμα για να εξασφαλίσει οικονομικά το αγέννητο ακόμη μωρό τους. Η Ζωίτσα (Ζωή Λάσκαρη) πείθει τον Ασημάκη να επιπλώσει ένα διαμέρισμα - φωλιά για εκείνον και την αγαπημένη του (Νανά Σκιαδά). Η οικογένειά του αντιδρά σ’ αυτό το σχέδιο, μέχρις ότου ο Άρης και η Ζωίτσα ερωτεύονται, οπότε το διαμέρισμα θα επιπλωθεί τελικά για το νεαρό ζευγάρι.
Παραγωγή
Η ταινία γυρίστηκε στη Θεσσαλονίκη και αποτελεί κωμικό σχόλιο για την Ελλάδα της αντιπαροχής και του βίαιου εκμοντερνισμού.
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες του 1965 Κατηγορία:Ελληνόφωνες ταινίες Κατηγορία:Ελληνικές ασπρόμαυρες ταινίες Κατηγορία:Ταινίες σε σκηνοθεσία Γιάννη Δαλιανίδη Κατηγορία:Ταινίες με μουσική σύνθεση Μίμη Πλέσσα Κατηγορία:Ταινίες γυρισμένες στην Ελλάδα Κατηγορία:Ταινίες παραγωγής Φίνος Φιλμ Κατηγορία:Ταινίες παραγωγής Δαμασκηνός - Μιχαηλίδης Κατηγορία:Ελληνικές αισθηματικές κωμικές ταινίες Κατηγορία:Ελληνικές κωμικές ταινίες
Α.Ο. Σπόρτιγκ Αθηνών
Ο Αθλητικός Όμιλος Σπόρτιγκ αποτελεί ελληνικό αθλητικό σωματείο. Έδρα του Α.Ο. Σπόρτιγκ είναι το κλειστό γήπεδο του Σπόρτιγκ στα Πατήσια. Διαθέτει τμήματα καλαθοσφαίρισης ανδρών και γυναικών, τζούντο και ρυθμικής γυμναστικής.
Στο παρελθόν ήταν αμιγώς καλαθοσφαιρικός σύλλογος. Το τμήμα μπάσκετ ήταν πάντα το βασικό τμήμα του συλλόγου και επιβιώνει μέχρι σήμερα. Επίσης, παλαιότερα υπήρχαν τα τμήματα βόλεϊ, πάλη, άρση βαρών, κολύμβηση, πιγκ πογκ.
Ίδρυση
Το 1924 ιδρύθηκε ο ελληνικός σύλλογος Σπόρτιγκ Κλαμπ Κωνσταντινούπολης, από Έλληνες ομογενείς στην Κωνσταντινούπολη και το 1936 ίδρυσαν σύλλογο με το ίδιο όνομα στην Αθήνα.
Ο Αθλητικός Όμιλος Σπόρτιγκ ιδρύθηκε το 1936 στην Αθήνα από μια ομάδα που στην πλειονότητά τους ήταν Έλληνες που είχαν μεταναστεύσει από την Κωνσταντινούπολη όπου ήταν μέλη της ελληνικού συλλόγου Σπόρτιγκ Κλαμπ Κωνσταντινούπολης. Για να διατηρηθεί η αθλητική παράδοση και το ιδανικό της νεολαίας με αθλητική παιδεία προχώρησαν στην ίδρυση του συλλογου όπου έλαβε χώρο στην οδό Ηλία Ζερβού 89 τόπος στον οποίο στεγάζεται σήμερα το γήπεδο και τα γραφεία της ομάδας.
Οι προσπάθειες των μελών σύντομα βρήκαν απήχηση στους νέους της περιοχής και έτσι ο Σπόρτιγκ εξελίχθηκε σε φυτώριο της καλαθοσφαίρισης συμβάλοντας στη διάδοση του αθλήματος. Ο Βλαδίμηρος Βάλλας προπονητής αναδείχθηκε σε σημαντική μορφή και πλαισιώθηκε στο διοικητικό συμβούλιο της ομάδας από τους Δ. Καπλάνογλου, Ι. Δημητριάδη, Κ. Λαμπρινού, Γ. Σωτηρακοπούλου, Ξ. Μέτση και Π. Στουγιαννίδη.
1936-1940
thumb|right|250px|ΑΟ Σπόρτιγκ, Δεκέμβριος 1938. Το τμήμα του αντρικού μπάσκετ έχει αναδείξει μεγάλους αθλητές και κατά καιρούς έχει κάνει αξιόλογες πορείες στο πρωτάθλημα της Α1. Κορυφαία μορφή του συλλόγου υπήρξε ο Βλαδίμηρος Βάλλας ο οποίος διετέλεσε ιδρυτικό μέλος, αθλητής, προπονητής και πρόεδρος του Σπόρτιγκ. Υπήρξε παίκτης - προπονητής της ομάδας μέχρι και το 1947. Ο Σπόρτιγκ έφτασε αρκετές φορές κοντά στην κατάκτηση του πρωταθλήματος ειδικά στα πρώτα χρόνια της ομάδας. Τρία χρόνια μετά την ίδρυσή του στην Ελλάδα ο Σπόρτιγκ σημείωσε την πρώτη του επιτυχία που ήταν η κατάληψη της δεύτερης θέσης στο Πανελλήνιο Πρωτάθλημα το 1939. Ηττήθηκε στον τελικό του πρωταθλήματος από τον Πανελλήνιο. Την επόμενη χρονιά 1939-40 κατατάχθηκε δεύτερος χάνοντας και πάλι τον τίτλο από τον Πανελλήνιο.
1940-1945
Η διακοπή του πρωταθλήματος λόγω της γερμανικής κατοχής στέρησε από το Σπόρτιγκ την ευκαιρία να κατακτήσει κάποιο τίτλο καθώς την εποχή διέθετε μια πολύ ισχυρή ομάδα ειδικά το 1943. Το 1945 ο Σπόρτιγκ κατακτά το πρωτάθλημα Ελλάδος το οποίο όμως λόγω της κατοχής δεν ήταν δυνατό να αναγνωριστεί επίσημα και έτσι ονομάστηκε Κύπελλο Ελευθερίας.
1945-1950
Μετά την 5ετής διακοπή του πρωταθλήματος λόγω του Β' Παγκοσμίου Πολέμου η ομάδα του Σπόρτιγκ δε σταμάτησε να είναι αξιόλογη. Έγινε ο πρώτος σύλλογος που αγωνίστηκε εκτός Ελλάδος, όταν το 1946 ταξίδεψε στην Κωνσταντινούπολη για αγωνιστεί εναντίον ομάδων της Κωνσταντινούπολης και της Άγκυρας με επιτυχή αποτελέσματα.
Μεταπολεμικά εξακολούθησε να είναι ο βασικός συνδιεκδικητής του τίτλου. Λίγους μήνες αργότερα ταξίδεψε στην Αίγυπτο. Τις περιόδους 1945-46 και 1946-47 ο Σπόρτιγκ πρωταγωνιστεί και πάλι στο ελληνικό πρωτάθλημα, περιορίστηκε όμως για ακόμα 2 φορές στη δεύτερη θέση, χάνοντας το πρωτάθλημα και τις δυο φορές από τον Παναθηναϊκό.
Δέκα χρόνια μετά την ίδρυση του συλλόγου, ο ΣΕΓΑΣ τιμά με δίπλωμα την ομάδα του Σπόρτιγκ αναγωρίζοντας την προσφορά του συλλόγου ως αυτού που εισήγαγε τον αμερικάνικο τρόπο παιχνιδιού. Το 1949 η σημειώθηκε η πρώτη μεγάλη Εθνική επιτυχία στο μπάσκετ με την κατάκτηση του χάλκινου μεταλλίου στο Ευρωμπάσκετ του Καΐρου και ο Σπόρτιγκ εκπροσωπήθηκε από τους αθλητές του Αλέκο Αποστολίδη και Σωκράτη Αποστολίδη. Το 1950 ο Σπόρτιγκ βρέθηκε στην τέταρτη θέση του Πρωταθλήματος.
1950-1960
thumb|right|100px|[[Φαίδων Ματθαίου|Φ. Ματθαίου]] Το 1957 αγωνίζεται με το Σπόρτιγκ ο πατριάρχης του ελληνικού μπάσκετ Φαίδων Ματθαίου και με την προσθήκη του στην ομάδα ο Σπόρτιγκ θεωρείται φαβορί για τον τίτλο του πρωταθλήματος. Ο Ματθαίου αναδυκνύεται πρώτος σκόρερ του πρωταθλήματος Αθηνών-Πειραιώς και προκρίνεται στο Πανελλήνιο Πρωτάθλημα για να το διεκδικήσει. Πλάι στο Ματθαίου αγωνίζονται οι Χριστοφόρου, Νικητόπουλος, Αλιμπραντής και Σεντούκας συνθέτοντας μια ισχυρότατη ομάδα. Όμως στο Πανελλήνιο πρωτάθλημα οι Ματθαίου και Σεντούκας δεν συμμετείχαν λόγω τραυματισμών και έτσι ο Σπόρτιγκ περιορίστηκε στην 7η θέση.
Το 1959 ο Σπόρτιγκ κατέκτησε την 3η θέση στο Πρωτάθλημα. Το 1960 ο Σπόρτιγκ αναδείχθηκε 6ος στο πρωτάθλημα έχοντας 2 νίκες και 5 ήττες στις οποίες έχασε τις 4 φορές στην παράταση.
1960-1970
right|thumb|100px|[[Γιώργος Κολοκυθάς]] Το 1961 κατατάχθηκε 2ος και αυτή ήταν η καλύτερη επίδοση της ομάδας μέχρι σήμερα. Το 1964, στο Πρωτάθλημα που ήταν και το πρώτο της Α΄Εθνικής, ο Σπόρτιγκ αναδείχθηκε 4ος, έχοντας στις τάξεις του έναν από τους μεγαλύτερους Έλληνές καλαθοσφαιριστές, το Γιώργο Κολοκυθά, ο οποίος αναδείχθηκε και πρώτος σκόρερ του πρωταθλήματος.
Το 1969 διεξάγεται το πρώτο Πρωτάθλημα Ελλάδας καλαθοσφαίρισης εφήβων και το κατακτά η εφηβική ομάδα του Σπόρτιγκ, με αθλητές τους Π. Σταμέλο, Χ. Παπαδόπουλο, Φιλίππου, Γ. Σταμέλο, Κόσσυβα, Βασιλόπουλο, Μανωλόπουλο. Την ίδια χρονιά ολοκληρώνεται το κλειστό γήπεδο του Σπόρτιγκ το οποίο και ανήκει στην ομάδα. Έως το 1971 ο Σπόρτιγκ κατέλαβε 4 φορές την 5η θέση (1965, 1966, 1968, 1971) στο πρωτάθλημα ανδρών.
1970-1982
thumb|right|180px|[[Κλειστό γυμναστήριο Σπόρτιγκ|Το κλειστό του Σπόρτιγκ στα Πατήσια]] Το 1973 ο Κώστας Διαμαντόπουλος αναδεικνύεται πρώτος σκόρερ του πρωταθλήματος με τα χρώματα του Σπόρτιγκ, όμως λίγα χρόνια αργότερα τελειώνει άδοξα την καριέρα του στα 27 του έτη λόγω τραυματισμών. Το 1978 ο πρώτος σκόρερ του πρωταθλήματος είναι για τρίτη φορά παίκτης του Σπόρτιγκ και είναι ο Παύλος Σταμέλος.
Το 1978 η έλευση στη ομάδα του Ντέιβιντ Καλιγκάρις του πρώτου Έλληνα που επιλέχθηκε στο ντραφτ του ΝΒΑ (μαζί με το Στεργάκο) φέρνει και πάλι στο Σπόρτιγκ ελπίδες για καταξίωση και διάκριση. Την περίοδο 1979-80 αγωνίζεται για πρώτη φορά σε επίσημη ευρωπαϊκή διοργάνωση και αποκλείεται στον πρώτο γύρο του Κυπέλλου Κόρατς. Ο Σπόρτιγκ αγωνίζεται και την επόμενη χρονιά στο Κύπελλο Κόρατς και αποκλείεται στο δεύτερο γύρο. Ταυτόχρονα πραγματοποιεί και αξιόλογες εμφανίσεις στο ελληνικό πρωτάθλημα τερματίζοντας 5ος το 1979 και 4ος το 1980. Η αγωνιστική αυτή ανάταση διακόπτεται απότομα, καθώς ο «Γκάλης των Πατησίων» Ντέιβιντ Καλιγκάρις, που αγωνιζόταν ως παίκτης - προπονητής, αποχωρεί το 1981, με προβλήματα υγείας και ολοκληρώνει την καριέρα του, ενώ ο Τομ Κάππος μεταγράφεται στον Παναθηναϊκό.
1982-1993
Το 1982 ο Σπόρτιγκ σημειώνει τη χειρότερη επίδοση στην ιστορία του και για πρώτη φορά υποβιβάζεται και αγωνίζεται στη Β Εθνική. Έως το 1993 θα υποβιβαστεί άλλες 3 φορές στη νεοσύστατη Α2 κατηγορία και θα καταφέρει να ξανακερδίσει την άνοδο του. Στο διάστημα αυτό αναδείχθηκε 2 φορές Πρωταθλητής στην Α2 κατηγορία το 1988 και το 1991. Ηγετική μορφή της ομάδας υπήρξε ο προπονητής πλέον Κώστας Διαμαντόπουλος ο οποίος κατάφερε όχι μόνο να σταματήσει την καθοδική πορεία της ομάδας αλλά και να την επαναφέρει και να την καταξιώσει στην Α1.
1994-2000
Το 1994 ο Σπόρτιγκ επιστρέφει και πάλι στην Α1 κατηγορία σε μια εποχή που το ελληνικό πρωτάθλημα χαρακτηριζόταν το καλύτερο της Ευρώπης. και όχι μόνο δεν ξαναπήρε το δρόμο του υποβιβασμού αλλά απέδειξε πως ήταν ένας υπολογίσμος αντίπαλος. Με πρωταγωνιστή το μεγάλο σκόρερ Μίτσελ Ουΐγκινς, αθλητή που βρισκόταν εκτός ΝΒΑ καθαρά για εξωαγωνιστικούς λόγους, ο Σπόρτιγκ σημείωσε σημαντικές απέναντι σε ομάδες όπως οι Παναθηναϊκός, ΠΑΟΚ, Άρης, ΑΕΚ, Πανιώνιος, οι οποίες διεκδικούσαν παράλληλα και ευρωπαϊκούς τίτλους.
Το 1997 ο Σπόρτιγκ είχε αξιοσημείωτη και πάλι παρουσία και στην Ευρώπη όταν έφτασε έως τα προημιτελικά του Κυπέλλου Κόρατς, περνώντας από όμιλο αήττητος με 6 νίκες έφτασε ξανά στις 16 καλύτερες ομάδες και αποκλείστηκε διεκδικώντας την είσοδο στην οκτάδα από της Βίρτους Ρόμα. Παράλληλα στο ελληνικό πρωτάθλημα αναδείχθηκε 8ος, με τον Άντρες Γκίμπερτ να αναδεικνύεται πρώτος ριμπάουντερ του πρωταθλήματος. Το 1999 ο Αλφόνσο Φορντ έγινε ο 5ος αθλητής του Σπόρτιγκ που αναδείχθηκε πρώτος σκόρερ Ελλάδος σημειώνοντας μ.ο. 22,3 πόντους που όμως δεν ήταν αρκετοί για να διακριθεί ο Σπόρτιγκ.
Το 2000 έκλεισε η περίοδος ανάκαμψης με τον υποβιβασμό. Τη χρονιά εκεινη ο Σπόρτιγκ έγινε η μοναδική ομάδα στην ιστορία του ελληνικού πρωταθλήματος που δεν έκανε ούτε μια αλλαγή κατά τη διάρκεια ενός αγώνα, στις 16 Μαρτίου απέναντι στον Άρη.
2000-2010
Την σεζόν 2000-01 αγωνίστηκε και πάλι στην Α2 και 2 χρόνια αργότερα, έπεσε για πρώτη φορά στην ιστορία του, ακόμη μια κατηγορία με συνέπεια να αγωνιστεί στη Β΄ Εθνική. Μετά από 2 χρονιές εκεί κερδίζει και πάλι την άνοδο για την Α2 και τρία χρόνια αργότερα τη σεζόν 2006-2007 κατέκτησε το πρωτάθλημα της Α2 κατηγορίας και έγινε πρώτος σε κατακτήσεις με 3 τίτλους (1988, 1991, 2007) όπως και ο Παπάγου. Μέσα σε κλίμα αισιοδοξίας η ομάδα ήταν έτοιμη να επιστρέψει στην Α1 με πρόεδρο το Δ. Δρόσο να θέτει ως στόχο την καταξίωση. Λίγο πριν ξεκινήσει η περίοδος 2007-2008 αποχωρεί ξαφνικά ο πρόεδρος Δ. Δρόσος και ο Σπόρτιγκ, παρά τις μεγάλες προσπάθειες να ξεπεράσει τα προβλήματα που δημιουργήθηκαν, αποφάσισε να αποσύρει τη συμμετοχή του από την Α1.
Από το χρονικό σημείο αυτό ο Σπόρτιγκ δεν επανέκαμψε και γνώρισε συνεχείς υποβιβασμούς με συνέπεια να αγωνιστεί για πρώτη φορά στη Γ΄ Εθνική διανύοντας έτσι τη χειρότερη περίοδο της ιστορίας του.
Μεγάλοι καλαθοσφαιριστές
{|
Γυναικείο τμήμα
Η γυναικεία ομάδα του Σπόρτιγκ είναι μια από τις μεγαλύτερες στην Ελλάδα έχοντας πολλούς τίτλους και διακρίσεις. Κατέχει την πρώτη θέση σε Πρωταθλήματα Ελλάδος.
Το 1958 η αθλήτρια του Σπόρτιγκ Νικολέτα Αρναούτογλου γίνεται η πρώτη ελληνίδα μπασκετμπολίστρια που αγωνίζεται στο εξωτερικό. Το 1958 η Εθνική Ελλάδος δίνει τον πρώτο της αγώνα και εκπροσωπήται από 4 αθλήτριες του Σπόρτιγκ τις Νικολέτα Αρναούτογλου, Βασιλική Μικελέτη, Φωτεινή Πολυμενάκου και Σταματίνα Χριστακοπούλου.
Το 1976 ο Σπόρτιγκ κατέκτησε το πρώτο πρωτάθλημα στην ιστορία του, με θριαμβευτικό τρόπο νικώντας τον Απόλλωνα Καλαμαριάς μέσα στη Θεσσαλονίκη. Ηγετική ήταν η παρουσία της Καίτης Βλαντή καθώς και του προπονητή Μανώλη Προβιαδάκη παλαιού παίκτη του Σπόρτιγκ.
Το 1991 ο Σπόρτιγκ προκρίνεται στο φάιναλ φορ του Κυπέλλου Πρωταθλητριών στη Βαρκελώνη και κατακτά την τρίτη θέση στην Ευρώπη. Το 1992 συμμετέχει και πάλι στο φάιναλ φορ του Κυπέλλου Πρωταθλητριών στο Μπάρι και αναδεικνύεται τέταρτος. Έτσι γίνεται η πρώτη ελληνική ομάδα που συμμετέχει σε φάιναλ φορ και η πρώτη ευρωπαϊκή που συμμετέχει δυο συνεχόμενες φορές. Η Άννυ Κωνσταντινίδου και η Τ. Μόσλεϋ συμπεριλαμβάνονται στην καλύτερη πεντάδα του φάιναλ φορ το 1992.
Το 2007 στα 70 χρόνια ζωής του συλλόγου βραβεύονται οι Νικολέτα Αρναούτογλου και Άννυ Κωνσταντινίδου που δημιούργησαν τον θρύλο του Σπόρτιγκ στο γυναικείο μπάσκετ. Τη σεζόν 2007-2008 υποβιβάστηκε στην Α2 κατηγορία.
Πρόσφατη ιστορία (2008-σήμερα)
Στη διάρκεια της αγωνιστικής περιόδου 2007-08 ο Σπόρτιγκ κατάφερε να συγκεντρώσει 11 νίκες σε 15 αγώνες, καταλαμβάνοντας την 11η θέση σε σύνολο 14 συλλόγων. Κατά συνέπεια γνώρισε τον υποβιβασμό στην Α2 Εθνική Κατηγορία κλείνοντας ένα μακροχρόνιο κύκλο μεγάλων επιτυχιών. Από το φθινόπωρο του 2008 ο σύλλογος διαγωνίζεται στα πλαίσια του Ομίλου Νότου της κατηγορίας αυτής με ποικίλα αποτελέσματα.
Κατά τη διάρκεια της περιόδου 2008-09 συγκέντρωσε 12 νίκες και 14 ήττες, καταλαμβάνοντας την 9η θέση της τελικής κατάταξης (σε σύνολο 14 ομάδων) και εξασφαλίζοντας παράλληλα την παραμονή του. Την επόμενη χρονιά, 2009-10 τερμάτισε δύο θέσεις υψηλότερα με απολογισμό 15 νίκες και 11 ήττες. Την περίοδο 2010-11, οπότε και το Πρωτάθλημα διεξήχθη με 12 ομάδες, ο σύλλογος ολοκλήρωσε τις αγωνιστικές του υποχρεώσεις στην 9η θέση με 9 νίκες και 13 ήττες, αποφεύγοντας τον υποβιβασμό.
Τρέχουσα αγωνιστική περίοδος
Κατά την τρέχουσα αγωνιστική περίοδο, 2012-13, ο Α.Ο. Σπόρτιγκ Αθηνών έλαβε μέρος στο Πρωτάθλημα της Α2 Εθνικής Κατηγορίας και συγκεκριμένα στον Όμιλο Νότου. Στην τελική βαθμολογική κατάταξη της κανονικής περιόδου κατέλαβε την 6η θέση.
Άλλα τμήματα
Ο Αθλητικός Όμιλος Σπόρτιγκ δραστηριοποιείται, πέρα από την καλαθοσφάιριση και στα αθλήματα του τζούντο και της ρυθμικής γυμναστικής.
Παραπομπές
Κατηγορία:Αθλητικοί σύλλογοι Αθήνας Κατηγορία:Ελληνικοί προσφυγικοί αθλητικοί σύλλογοι Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.Σ.Κ.Α. Κατηγορία:Ιδρύσεις αθλητικών συλλόγων το 1936 Σπορτιγκ Ανδρων Σπορτιγκ Γυναικων
2689 Βρυξέλλες
Οι Βρυξέλλες (Bruxelles) είναι ένας αστεροειδής που περιφέρεται στην εσωτερική (δηλαδή την προς τον Ήλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,221. Ανακαλύφθηκε το 1935 από τον Βέλγο αστρονόμο Συλβαίν Αρέντ, που παρατηρούσε από την Υκλ του Βελγίου, και πήρε το όνομά του από τις Βρυξέλλες.
Φυσικά χαρακτηριστικά
Τα φυσικά χαρακτηριστικά των Βρυξελλών είναι άγνωστα.
Εξωτερικοί σύνδεσμοι
Βρυξελλες
Τζον Γουόρντ
Ο Τζον Γουόρντ (John Ward, περ.1553-1622) ήταν Άγγλος πειρατής.
Ξεκίνησε την πειρατική σταδιοδρομία του στην Καραϊβική. Γύρω στο 1604, διέφυγε στη Μεσόγειο όπου συνέχισε να λεηλατεί πλοία. Ο Τζον Γουόρντ δεν πέρασε απαρατήρητος από τους Μπερμπερίνους κουρσάρους. Ως το 1606 είχε βρει κοντά τους ένα ασφαλές καταφύγιο. Από το ορμητήριο τους έκανε επιδρομές σε ευρωπαϊκά πλοία που μετέφεραν μπαχαρικά και χρυσάφι. Σε μία από αυτές τις επιδρομές, ο Γουόρντ άδραξε φορτίο αξίας 100.000 αγγλικών λιρών, το οποίο πούλησε στον Οσμάν Μπέη, κυβερνήτη της Τύνιδας, για 20.000 χιλιάδες λίρες.
Παραπομπές
Κατηγορία:Άγγλοι πειρατές Κατηγορία:Βερβερίνοι πειρατές
Έλικας 3
Το χαρακτηριστικό 3, είναι ένας από τους τέσσερεις έλικες που ονομάζονται 4 χαρακτηριστικά. Ανακαλύφθηκε στις 1 Ιουλίου του 2004 από το Κασσίνι-Χόιχενς Βρίσκεται στον δακτύλιο Α του Κρόνου και έχει διάμετρο 300 χιλιόμετρα (όλος ο έλικας είναι 5 χλμ σε διάμετρο).
Πηγές
Κατηγορία:Φυσικοί δορυφόροι Κρόνου
Λάζαρος Αγαδάκος
Ο  Λάζαρος Αγαδάκος  (1 Ιανουαρίου 1980) είναι Έλληνας επαγγελματίας καλαθοσφαιριστής. Διαθέτοντας ύψος 2,08 μέτρα αγωνίζεται στη θέση του Center.
Στο Πρωτάθλημα
Ο Αγαδάκος αναδείχθηκε στην ομάδα του Π. Φαλήρου, στην οποία έπαιξε τη σεζόν 1998-99. Στη συνέχεια αγωνίστηκε στον Πανιώνιο για τέσσερις σεζόν. Το 2003-04 έπαιξε στο Μαρούσι και μετά πήγε για δύο περιόδους στον Ολυμπιακό, με τον οποίο αγωνίστηκε στην Ευρωλίγκα. Το 2006-07 ήταν στον ΠΑΟΚ και στη συνέχεια για δύο σεζόν στον Άρη Θεσσαλονίκης, με τον οποίο το 2007-08 αγωνίστηκε ξανά στην Ευρωλίγκα.
Τον Αύγουστο του 2009, ενώ συζητούσε την επιστροφή του στον Πανιώνιο, είχε ένα σοβαρό τροχαίο ατύχημα με τη μηχανή του στο οποίο τραυματίστηκε και αναγκαστικά έμεινε εκτός αγώνων τη σεζόν 2009-10. Υπολογίζεται πως θα επιστρέψει στα παρκέ το Μάρτιο του 2010.
Στις εθνικές ομάδες
Ο Αγαδάκος υπήρξε βασικό στέλεχος στις εθνικές ομάδες παίδων και εφήβων, στις οποίες σε 70 αγώνες συνολικά από το 1995 ως το 1999, κατακτώντας το χάλκινο μετάλλιο τόσο στο Ευρωπαϊκό πρωτάθλημα παίδων το 1995 όσο και στο Ευρωπαϊκό εφήβων το 1998. Έλαβε μέρος επίσης στην τελική φάση του Παγκόσμιου Εφήβων το 1999 στην Πορτογαλία. Ήταν από τους βασικούς σέντερ των ομάδας. Την κορυφαία επίδοση με 13 πόντους πέτυχε σε φιλικό αγώνα επί της Ισπανίας στις 21 Ιουνίου 1998.
Παρά την σημαντική παρουσία του στις μικρές εθνικές δεν κλήθηκε ποτέ στην Εθνική Ανδρών.
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Καλαθοσφαιριστές Εθνικής Ελλάδας Κ20 Κατηγορία:Καλαθοσφαιριστές Εθνικής Ελλάδας Κ19 Κατηγορία:Καλαθοσφαιριστές Εθνικής Ελλάδας Κ18 Κατηγορία:Καλαθοσφαιριστές Εθνικής Ελλάδας Κ16 Κατηγορία:Καλαθοσφαιριστές Πανιωνίου Κατηγορία:Καλαθοσφαιριστές ΟΣΦΠ Κατηγορία:Καλαθοσφαιριστές Αμαρουσίου Κατηγορία:Καλαθοσφαιριστές ΠΑΟΚ Κατηγορία:Καλαθοσφαιριστές Άρη Κατηγορία:Καλαθοσφαιριστές Ικάρου Καλλιθέας Κατηγορία:Σέντερ
Κανέλλος Δεληγιάννης
Ο Κανέλλος Δεληγιάννης (1780 - 18 Σεπτεμβρίου 1862) ήταν Έλληνας πρόκριτος, οπλαρχηγός και πολιτικός.
Βιογραφικά στοιχεία
Γεννήθηκε στα Λαγκάδια Γορτυνίας και ήταν γιος του πρόκριτου (κοτζαμπάση) του Μοριά, Ιωάννη Δεληγιάννη-Παπαγιαννόπουλου, ενός εκ των ισχυροτέρων προσωπικοτήτων της εποχής. Παντρεύτηκε την Αθανασία Α. Παπατσώνη, συγγενή του ομώνυμου προκρίτου, και απέκτησαν μία κόρη, τη Μαρία (-1854).
Στα Χρόνια της Επανάστασης
Μετά τη δολοφονία του πατέρα του, Ιωάννη Δεληγιάννη-Παπαγιαννόπουλου, στις 12 Φεβρουαρίου 1816, ο Κανέλλος αναδείχθηκε αρχηγός της οικογένειάς του. Οργάνωσε και χρηματοδότησε μεγάλο μέρος της επανάστασης στο Μοριά με έξοδα της οικογένειάς του.
Ύστερα από αρκετές μικροσυμπλοκές με τους Τούρκους, αλλά και με άλλες οικογένειες προκρίτων, κήρυξε μαζί με άλλους αγωνιστές την επανάσταση στα Λαγκάδια, στις 23 Μαρτίου 1821. Την 1η Απριλίου 1821 διέταξε τη σφαγή όλων των Τούρκων Λαγκαδινών (40 οικογένειες) και την πυρπόληση του τοπικού τζαμιού. Συνολικά σφαγιάστηκαν 300 άοπλοι άντρες, οι οποίοι λίγες ημέρες νωρίτερα είχαν αφοπλιστεί, γυναίκες και παιδιά. Αυτό είχε ως αποτέλεσμα να τρομοκρατηθούν οι κάτοικοι της γύρω περιοχής, που φοβούμενοι αντίποινα, εντάχθηκαν στο πλευρό των Δεληγιανναίων, οι οποίοι είχαν πλέον πέσει στη δυσμένεια των Τούρκων και χρειάζονταν υποστήριξη. Διόρισε γενικό στρατηγό του στρατού του, ο οποίος αποτελούνταν από 3.500 εμπειροπόλεμους μισθοφόρους, τον Θεόδωρο Κολοκοτρώνη, τον οποίο η οικογένειά του και κυρίως ο πατέρας του είχαν παλαιότερα στη δούλεψή τους ως κάπο τους, κι αργότερα κυνηγήσει άγρια επί χρόνια, για να σώσουν το Μοριά από τις λεηλασίες του κατά των Ελλήνων και Τούρκων χωρικών, κατόπιν εντολής της Πύλης, που απειλούσε με εξόντωση του ελληνικού πληθυσμού αν δεν τον συνελάμβαναν.
Πολέμησε στο Μεσολόγγι, στη Μάχη του Πέτα, στην πολιορκία της Τριπολιτσάς και σε πολλά άλλα μέρη. Στην Τριπολιτσά είχε θυσιαστεί ο αδελφός του, ο οποίος είχε προσφερθεί ως όμηρος στους Τούρκους για να καθησυχάσει τις υποψίες τους πριν από την έναρξη της Επανάστασης. Κατά τη διάρκεια του πρώτου ελληνικού εμφυλίου πολέμου, συντάχθηκε με τους προκρίτους του Μοριά και τους Υδραίους, συμπαρασύροντας μάλιστα και τον Θεόδωρο Κολοκοτρώνη, με αντάλλαγμα τον αρραβώνα της κόρης του με τον γιο του Κολοκοτρώνη, Κολίνο. Στη δεύτερη φάση του εμφυλίου πολέμου όμως, φυλακίστηκε από την κυβέρνηση Κουντουριώτη μαζί με τον Κολοκοτρώνη και άλλους προκρίτους στο μοναστήρι του Προφήτη Ηλία στην Ύδρα, για να αποφυλακιστεί μερικούς μήνες αργότερα ώστε μαζί με τον Κολοκοτρώνη να αντιμετωπίσουν τον Ιμπραήμ Πασά.
Μετά τη δημιουργία του ελληνικού κράτους, ο Δεληγιάννης έλαβε σύνταξη αντιστράτηγου, ενώ επί Όθωνα έλαβε το βαθμό του συνταγματάρχη και διετέλεσε νομοεπιθεωρητής Μεσσηνίας. Πέθανε πάμπτωχος αφού θυσίασε όλη την περιουσία του για την Επανάσταση.
Απομνημονεύματα
Τα απομνημονεύματα του Δεληγιάννη είναι η φωνή των κοτσαμπάσηδων και των προεστών. Τα απομνημονεύματά του θεωρούνται από τους ιστορικούς αρκετά αμφιλεγόμενα. Με την αρχή του κειμένου του, ένας βασικός στόχος των γραπτών του φαίνεται πως είναι να τεκμηριώσει την υφεσιακή, έναντι των Τούρκων, στάση του πατέρα του ως ευεργετική για τον ελληνικό πληθυσμό και τη διατήρηση της ειρήνης στον Μοριά. Ένας από τους στόχους του τρίτομου έργου του θεωρείται πως είναι να εξυψώσει την οικογένειά του και γενικώς την τάξη των προκρίτων αγωνιστών τους οποίους υπερασπίζεται σθεναρά κόντρα σε-μεταξύ άλλων-σημαντικούς αγωνιστές της επανάστασης που ανήκαν σε άλλες τάξεις. Μέσα στα κείμενά του είναι εμφανής η επιθετική κριτική του έναντι αρκετών αγωνιστών της επανάστασης και κυρίως κατά του Θεόδωρου Κολοκοτρώνη, όπως επίσης αναφέρεται και σε αιματηρές διαμάχες των οικογενειών των προκρίτων της Πελοποννήσου πριν την επανάσταση, που ευθύνονταν σημαντικά για το ξεκίνημά της. Συγκρινόμενα με εκείνα των Μακρυγιάννη ή του Κασομούλη, δεν είναι ανάλογο «από την άποψη της παιδείας» Απεβίωσε στην Αθήνα στις 18 Σεπτεμβρίου 1862.
Παραπομπές
Κατηγορία:Έλληνες πληρεξούσιοι Κατηγορία:Οπλαρχηγοί του 1821 Κανελλος Κατηγορία:Έλληνες απομνημονευματογράφοι Κατηγορία:Ήρωες της Ελλάδας
Άγιος Αθανάσιος Πέλλας
Ο Άγιος Αθανάσιος είναι ορεινό χωριό του νομού Πέλλας σε πολύ μικρή απόσταση από τα σύνορα Ελλάδας-Βόρειας Μακεδονίας. Είναι χτισμένος σε υψόμετρο 1.200 μέτρων στις πλαγιές του όρους Καϊμάκτσαλαν. Έχει χαρακτηριστεί παραδοσιακός οικισμός το 1992.
Ο Άγιος Αθανάσιος ανήκει στον δήμο Έδεσσας και σύμφωνα με την απογραφή του 2001 έχει 184 κατοίκους. Ο Άγιος Αθανάσιος αναπτύσσεται ταχύτατα τουριστικά λόγω της γειτνίασης του με το χιονοδρομικό κέντρο του Καϊμάκτσαλαν. Διαθέτει πολλές μοντέρνες ταβέρνες και καφετέριες καθώς και σύγχρονους ξενώνες. Μέχρι το 1928 ονομαζόταν Τσέγανη ή Τσεγάνη. Απέχει 30 χλμ. από την Έδεσσα και 120 χλμ. από τη Θεσσαλονίκη.
Μαζί με τον Νέο Άγιο Αθανάσιο αποτελεί την τοπική κοινότητα Αγίου Αθανασίου, η οποία έχει χαρακτηριστεί ως αγροτικός ορεινός οικισμός με έκταση 57,952 χμ² (2011).
Ιστορία
Το χωριό χτίστηκε στα τέλη του 16ου αιώνα μάλλον από κτηνοτρόφους και χτίστες από την Ήπειρο και βρισκόταν υπό τον έλεγχο του Αλή Πασά των Ιωαννίνων, ο οποίος είχε παραχωρήσει κάποια προνόμια στους κατοίκους για την αυτοδιαχείριση των κτημάτων. Το 1803, μια επιτροπή μετέβη στα Ιωάννινα και παρέδωσε επιστολή στα Ελληνικά, με την οποία ζητούσε την ευνοϊκή ρύθμιση μέρους των χρεών τους.
Στην περιοχή, βρέθηκαν ερείπια από κατοικίες και οχυρώσεις από τα ρωμαϊκά και βυζαντινά χρόνια, κάτι που δικαιολογείται λόγω της εγγύτητας του οικισμού με την Εγνατία Οδό.
Το 1870, στο χωριό λειτούργησε ελληνικό σχολείο. Κατά το Μακεδονικό Αγώνα, η ευρύτερη περιοχή αποτέλεσε θέατρο συγκρούσεων μεταξύ των Ελληνικών και Βουλγαρικών δυνάμεων, ενώ ο Α' Παγκόσμιος Πόλεμος βρήκε Σέρβους και Βούλγαρους να διεκδικούν την κορυφή του Προφήτη Ηλία.
Στην Κατοχή, στο χωριό συγκεντρώνονταν ομάδες αντίστασης, ενώ κατά τον Εμφύλιο εκκενώθηκε από τον Ελληνικο-Εθνικό Στρατό για να αποκοπεί ο Δημοκρατικός Στρατός.
Μεταπολεμικά, ο πληθυσμός του χωριού μειώθηκε λόγω μετανάστευσης προς χώρες του εξωτερικού. Μόλις τη δεκαετία του '70 συνδέθηκε το χωριό με την Έδεσσα μέσω ασφαλτοστρωμένου δρόμου.
Κατά τη δεκαετία του '80, ιδρύεται πεδινότερα και το χωριό Νέος Άγιος Αθανάσιος, καθώς το παλιό χωριό κρίθηκε ανασφαλές από γεωλογικής άποψης μετά από σεισμούς. Ο παλιός οικισμός εγκαταλείφθηκε πλήρως μέχρι τα μέσα της δεκαετίας του '90, οπότε δημιουργήθηκαν ξενώνες και αναπτύχθηκε τουριστική δραστηριότητα λόγω του χιονοδρομικού κέντρου του Καϊμακτσαλάν.
Πληθυσμός
(σε παρένθεση ο πληθυσμός της τοπικής κοινότητας)
Εξωτερικοί σύνδεσμοι
Κατηγορία:Χωριά του νομού Πέλλας Κατηγορία:Δήμος Έδεσσας
Under the Bridge
Το Under the Bridge είναι το τρίτο single του πέμπτου άλμπουμ των Red Hot Chili Peppers, Blood Sugar Sex Magik. Κυκλοφόρησε στις 10 Μαρτίου του 1992. Ο τραγουδιστής Anthony Kiedis έγραψε τους στίχους για να εκφράσουν το συναίσθημα της μοναξιάς και της απογοήτευσης, και να προβληματιστούν σχετικά με τα ναρκωτικά και τις επιπτώσεις τους στη ζωή του. Ο Kiedis αρχικά δεν αισθανόταν ότι το "Under the Bridge" θα ταίριαζε στο ρεπερτόριο των Chili Peppers και ήταν απρόθυμος να το δείξει στους συντρόφους του, μέχρι που ο παραγωγός Rick Rubin τον εκλιπάρησε να το κάνει. Η υπόλοιπη μπάντα ήταν δεκτική στους στίχους και έγραψε τη μουσική. Το τραγούδι έγινε μια μεγάλη εμπορική επιτυχία, φτάνοντας στον αριθμό δύο στο Billboard Hot 100. Αργότερα μέσα στη χρονιά ανακηρύχθηκε πλατινένιο από την RIAA. Η επιτυχία του single του διευρύνθηκε με την κυκλοφορία του βίντεο κλιπ, το οποίο συχνά παίζεται στα τηλεοπτικά κανάλια μουσικής. Το βίντεο κέρδισε το «Viewer's Choice Award" και το "Video Breakthrough" στα 1992 MTV Video Music Awards . Το "Under the Bridge" επέτρεψε στους Red Hot Chili Peppers να εισέλθουν στο mainstream. Ο David Fricke του Rolling Stone είπε ότι το τραγούδι "κλώτσησε απροσδόκητα το συγκρότημα μέσα στο Top 10", ενώ ο Philip Booth των The Tampa Tribune σχολίασε ότι ήταν ένα «όμορφο, κυματιστό, [και] πανταχού παρών single».  Η επιτυχία του οδήγησε εν μέρει στην αποχώρηση του κιθαρίστα Τζον Φρουσιάντε, που προτιμούσε το συγκρότημα να παραμείνει underground. Το τραγούδι έχει γίνει πηγή έμπνευσης για άλλους καλλιτέχνες, και παραμένει ένα θεμελιώδες συστατικό του εναλλακτικής rock κινήματος από τις αρχές και τα μέσα της δεκαετίας του 1990.
Προέλευση
Κατά τη διάρκεια της παραγωγής του Blood Sugar Sex Magik ο παραγωγός Rick Rubin επισκεπτόταν συστηματικά τον τραγουδιστή Anthony Kiedis για να αναθεωρήσει το νέο του έργο. Βρήκε ένα ποίημα ονόματι "Under the Bridge" καθώς ξεφύλλιζε το σημειωματάριο του Kiedis και του άρεσαν οι σπαραχτικοί στίχοι. Ο Rubin πρότεινε στον Kiedis να το δείξει στους συναδέλφους του: "Πίστευα ότι ήταν όμορφο". Είπα "Πρέπει να το κάνουμε". Ο Kiedis ήταν απρόθυμος αφού πίστευε ότι το ποίημα ήταν πολύ συναισθηματικό και δεν ταίριαζε στο στιλ της μπάντας. Αφού τραγούδησε το ποίημα στους Φρουσιάντε και Flea, ο Kiedis θυμάται ότι "σηκώθηκαν και πήγαν στα όργανά τους και βρήκαν το ρυθμό που θα του ταίριαζε". Ο Frusciante διάλεξε τις συγχορδίες που πίστευε ότι θα ταίριαζε στην καταθλιπτική φύση του τραγουδιού "το μυαλό μου ερμήνευσε ότι αφού το τραγούδι είναι λυπηρό θα ταίριαζαν χαρούμενες συγχορδίες". Για μερικές μέρες ο Frusciante και ο Kiedis δούλεψαν το τραγούδι, και έγινε ένα από τα λίγα που γράφτηκαν πριν την εγκατάσταση της μπάντας στη The Mansion οπού ηχογράφησαν το άλμπουμ. Αφού το τραγούδι ηχογραφήθηκε, ο Rubin αισθάνθηκε ότι θα ταίριαζε στο επικό outro μια χορωδία. Έτσι ο Frusciante κάλεσε τη μητέρα του, Gail, και τις φίλες της, και όλες μαζί το ερμήνευσαν.
Γράψιμο
Το τραγούδι αναφέρεται στη μοναξιά που ένιωθε ο Kiedis, όταν ο Flea και ο Φρουσιάντε έκαναν χρήση μαριχουάνας και τον αγνοούσαν. "Η αίσθηση της απώλειας του Τζον σε συνδυασμό με τη μοναξιά πυροδότησαν μνήμες από την εποχή που ζούσα με την Ione. Σκέφτηκα ότι είχα εκείνο το όμορφο, αγγελικό κορίτσι που ήταν πρόθυμο να μου δώσει όλη την αγάπη του και εγώ, αντί να τη δεχτώ, αλήτευα στο κέντρο με γαμημένους γκάνγκστερ, σουτάροντας speedballs κάτω από μια γέφυρα. Είχα την αίσθηση πως ένα μεγάλο μέρος της ζωής μου είχε πάει στράφι..." (Από το Κάτω από τη γέφυρα, Εκδόσεις SONIK)
Τραγούδια
CD Single (1992):
7", cassette (1992):
12" (1992):
UK CD1 (1994):
UK CD2 (1994):
7", Vinyl (1992):
7" Blue Vinyl (1994):
Κατηγορία:Τραγούδια των Red Hot Chili Peppers Κατηγορία:Τραγούδια του 1991 Κατηγορία:Singles του 1992 Κατηγορία:Singles του 1998 Κατηγορία:Singles της London Records Κατηγορία:Singles της Warner Bros. Records Κατηγορία:Τραγούδια με θέμα το Λος Άντζελες
Ευρωπαϊκή Οδός 74
Ευρωπαϊκή οδός Ε 74 είναι μια σειρά από δρόμους στη Γαλλία και την Ιταλία, μέρος του Διεθνούς Ευρωπαϊκού οδικού δικτύου, από τη Νίκαια, Γαλλία μέχρι Αλεσσάντρια, Ιταλία.
Στο σημείο της αφετηρίας της Νίκαιας, η E74 συνδέεται με την Ευρωπαϊκή οδό E 80, κατευθύνεται νοτιοανατολικά, διασχίζοντας τα ιταλικά σύνορα, στο Πεδεμόντιο, περνώντας μέσα από το Cuneo, Asti, φτάνοντας τελικά στην Αλεσσάντρια. Σε εκείνο το σημείο συνδέεται με την Ευρωπαϊκή Οδό E 25 και Ευρωπαϊκή Οδό E 70. Το συνολικό του μήκος του άξονα είναι 246 χιλίομετρα.
74 74
Διοργανώσεις Ε.Π.Σ. Λάρισας 2007–08
Την περίοδο 2007-08 η Ένωση Ποδοσφαιρικών Σωματείων Λάρισας διοργάνωσε το Πρωτάθλημα και το Κύπελλο. Ήταν η χρονιά του Α.Σ. Πυργετός που έκανε το «νταμπλ».
Πρωτάθλημα
Το Πρωτάθλημα Ε.Π.Σ. Λάρισας 2007-08 διεξήχθη σε 4 κατηγορίες:
Α Κατηγορία
1 Από συνένωση των συλλόγων Π.Ο. Ελασσόνας και Ολοσσών Ελασσόνας
Α1 Κατηγορία
Η Α1 διεξήχθη με τη συμμετοχή 28 ομάδων σε 2 ομίλους των 14. Από τον 1ο όμιλο Δωτιέας Αγιάς και Αετός Αμυγδαλέας πήραν τα 2 εισιτήρια για την Α κατηγορία, ενώ στο 2ο όμιλο Δόξα Αργυροπουλίου και Οικονόμος Τσαριτσάνης κατέκτησαν τις 2 προνομιούχες θέσεις. Οι ομάδες από την 8η θέση και κάτω υποβιβάστηκαν στη Β΄ Κατηγορία όπως και η 7η του 2ου ομίλου Πελασγιώτις Λάρισας λόγω του υποβιβασμού 2 ομάδων μελών της ΕΠΣΛ από τη Δ΄ Εθνική καθώς από την επόμενη περίοδο η Α1 κατηγορία θα διεξάγεται σε έναν όμιλο.
Β΄ Κατηγορία
Η κατηγορία διεξήχθη με τη συμμετοχή 28 συλλόγων χωρισμένων σε 2 ομίλους. Την άνοδο στην Α1 πήραν οι πρωταθλήτριες των ομίλων τους ΑΕ Δήμητρας Αγιάς και Θύελλα Λάρισας και οι δευτεραθλήτριες Δόξα Υπέρειας απευθείας, Αναγέννηση Ευαγγελισμού μετά από αγώνα μπαράζ με τον 3ο Δευκαλίων Κρανιάς. Υποβιβάστηκαν στη Γ΄ οι ομάδες που τερμάτισαν από την 8η θέση και κάτω καθώς και η 7η του 1ου ομίλου Αστέρας Νέου Περιβολίου μετά από αγώνα κατάταξης με την 7η του 2ου ομίλου Αστραπή Νέας Πολιτείας.
2ος Όμιλος
ο Πραιτωριακός αποβλήθηκε από το πρωτάθλημα
Γ΄ Κατηγορία
Στην κατηγορία συμμετείχαν 24 ομάδες χωρισμένες σε 2 ομίλους των 12. Την άνοδο στην Β΄ κέρδισαν συνολικά δυο ομάδες: από τον 1ο όμιλο ο Νέος Ατρόμητος Σωτηρίου και από τον 2ο ο Δολιχιακός. ΑΕ Κιλελέρ(Κυψέλης) και ΣΣ Ραψάνης(που είχε ηττηθεί σε αγώνα μπαράζ από τον Δολιχιακό) κλήθηκαν να δώσουν αγώνα κατάταξης για πιθανή θέση ανόδου, τελικά όμως και οι δυο αγωνίστηκαν στη Γ΄ κατηγορία και της επόμενης περιόδου.
Στον 1ο όμιλο συμμετείχαν οι εξής ομάδες
Στον 2ο όμιλο συμμετείχαν οι εξής ομάδες
Εξωτερικοί Σύνδεσμοι - Πηγές
Κατηγορία:Ε.Π.Σ. Λάρισας Κατηγορία:Εγχώρια ποδοσφαιρικά πρωταθλήματα 2007-2008
Βρασμός ψυχής
Ο βρασμός ψυχής ή ορθότερα βρασμός ψυχικής ορμής αποτελεί νομικό όρο με τον οποίο χαρακτηρίζεται κυρίως ο αποκλεισμός της σκέψης που οφείλεται σε αιφνίδια υπερδιέγερση συναισθήματος. Ο βρασμός ψυχικής ορμής χρησιμοποιείται από τον νομοθέτη μόνο στο έγκλημα της ανθρωποκτονίας και η ύπαρξή του θεμελιώνει προνομιούχο έγκλημα (έγκλημα που τιμωρείται ελαφρύτερα σε σχέση με το βασικό έγκλημα). Ενώ η ανθρωποκτονία εκ προθέσεως τιμωρείται με ισόβια κάθειρξη, η ανθρωποκτονία εκ προθέσεως εν βρασμώ ψυχικής ορμής τιμωρείται με πρόσκαιρη κάθειρξη (5 - 20 χρόνια).
Ο βρασμός ψυχικής ορμής θα πρέπει να συντρέχει και κατά την απόφαση για την τέλεση του εγκλήματος και κατά την στιγμή της τέλεσης. Αν ο δράστης αποφασίσει σε βρασμό ψυχικής ορμής να σκοτώσει κάποιον, όταν τον σκοτώνει όμως είναι ψύχραιμος, τότε δεν τελεί υπό βρασμό ψυχικής ορμής. Βρασμός ψυχικής ορμής δεν είναι ο εκνευρισμός του δράστη και δεν συντρέχει στις περιπτώσεις απλής προσβολής του «εγωισμού» ή της «παλικαριάς» του. Θα πρέπει να έχει αποκλειστεί η σκέψη, ο δράστης δηλαδή να μην είναι σε θέση να σταθμίσει τα αίτια τα οποία τον κινούν στην τέλεση της πράξης και τα αίτια που τον συγκρατούν από την τέλεση της πράξης. Ο βρασμός ψυχικής ορμής αποκλείεται σε κάθε προμελετημένη ανθρωποκτονία.
Κατηγορία:Ποινικό Δίκαιο Κατηγορία:Εκφράσεις
Οικογένεια Μοροζίνι
Ο Οίκος των Μοροζίνι ήταν μία από τις σημαντικότερες μεσαιωνικές οικογένειες ευγενών της Βενετίας μέλη της οποίας αναδείχθηκαν κατά τον 12ο μέχρι τον 17ο αιώνα διακεκριμένες προσωπικότητες όπως Δόγηδες, κληρικοί, λόγιοι, στρατηγοί, ναυμάχοι, αρμοστές Κρήτης, κ.ά.
Σημειώνεται ότι το αρχικό όνομα της οικογένειας αυτής φέρεται να ήταν "Μαουροτσένο", ή "Μαουροτζένε", ή "Μαουροτσένι", θεωρούμενο ουγγρικής προέλευσης, που όμως στην ελληνική γλώσσα σημαίνει «Μαυρογένης», χωρίς ιδιαίτερη παραφθορά, που μάλλον υπέστη επήρεια από την ιταλική γλώσσα μεταβαλλόμενο σε «Μοροζίνι». Επιφανέστερα μέλη του Οίκου των Μοροζίνι κατά χρονολογική σειρά ήταν οι:
Πηγές
Κατηγορία:Οίκος των Μοροζίνι
Νεφέλωμα Μάτι της Γάτας
thumb|230px|Το νεφέλωμα Μάτι Γάτας στο ορατό φως (από το [[διαστημικό τηλεσκόπιο Χαμπλ) και ακτίνες Χ (ιώδες, από το διαστημικό τηλεσκόπιο Τσάντρα).]] thumb|230px|Άλως του νεφελώματος Το νεφέλωμα Μάτι της Γάτας ή NGC 6543 (γνωστό και ως Caldwell 6) είναι πλανητικό νεφέλωμα στον αστερισμό Δράκων. Το ανακάλυψε ο Ουίλιαμ Χέρσελ τις 15 Φεβρουαρίου 1786. Ήταν το πρώτο πλανητικό νεφέλωμα του οποίου το φάσμα μελετήθηκε από τον Άγγλο αστρονόμο Ουίλιαμ Χάγκινς, δείχνοντας ότι τα πλανητικά νεφελώματα είναι αέριας και όχι αστρικής φύσης. Το διαστημικό τηλεσκόπιο Χαμπλ έχει αποκαλύψει κόμβους, πίδακες, φυσαλίδες και περίπλοκες αψίδες, οι οποίοι φωτίζονται από το κεντρικό άστρο του νεφελώματος. Απέχει περίπου 3.300 έτη φωτός από τη Γη.
Χαρακτηριστικά
Το NGC 6543 είναι αντικείμενο του βαθέως ουρανού με μεγάλη βόρεια απόκλιση, και βρίσκεται κοντά στο βόρειο εκλειπτικό πόλο. Έχει συνολικό φαινόμενο μέγεθος +8,1 με υψηλή φωτεινότητα επιφανείας. Το μικρό λαμπρό εσωτερικό νεφέλωμα εκτείνεται στα 16", ενώ το εξωτερικό τμήμα του περίπου στα 25". Εικόνες με μεγάλο χρόνο έκθεσης αποκαλύπτουν μια εκτεταμένη άλλο, με διάμετρο περίπου 5 λεπτά της μοίρας, η οποία αποτελείται από υλικά που απέβαλε το κεντρικό άστρο όταν ήταν ερυθρός γίγαντας.
Το λαμπρό τμήμα της νεφελότητας έχει θερμοκρασία ανάμεσα σε 7000 και 9000 Κ, με μέση πυκνότητα περίπου 5.000 σωματίδια ανά κυβικό εκατοστό. Η εξωτερική του άλως έχει θερμοκρασία περίπου 15.000 Κ, αλλά είναι πολύ λιγότερο πυκνή. Η θερμοκρασία της επιφάνειας του κεντρικού άστρου είναι περίπου 80.000 Κ, και είναι 10.000 φορές φωτεινότερο από τον Ήλιο. Έχει φασματικό τύπο O7 + [WR]. Υπολογίζεται ότι το κεντρικό άστρο έχει μάζα μεγαλύτερη από τη ηλιακή, ενώ αρχικά θεωρείται ότι είχε μάζα 5 ηλιακές μάζες. Η ακτίνα του είναι 0,65 φορές η ηλιακή, περίπου 910.000 χιλιόμετρα.
Από τη γωνιακή επέκταση του νεφελώματος, η οποία είναι 3,456 μιλιδευτερόλεπτα της μοίρας το έτος, όπως υπολογίστηκε από το διαστημικό τηλεσκόπιο Χαμπλ, μπορεί να υπολογιστεί η ηλικία του. Εάν επεκτείνεται με σταθερό ρυθμό 10 μιλιδευτερόλεπτα ανά έτος, τότε θα χρειαζόταν 1000±260 χρόνια για να φτάσει στη σημερινή του διάμετρο το εσωτερικό τμήμα του νεφελώματος, ενώ οι πιο εξωτερικές περιοχές έχουν μεγαλύτερη ηλικία.
Απόσταση
Ο υπολογισμός της απόστασης πλανητικών νεφελωμάτων όπως το NGC 6543 είναι γενικά πολύ ανακριβής. Με βάση το ρυθμό επέκτασης του νεφελώματος όπως υπολογίστηκε από παρατηρήσεις που πραγματοποίησε το διαστημικό τηλεσκόπιο Χαμπλ, και υποθέτωντας γραμμική επέκταση της τάξης 16,4 km·s−1, η απόσταση του NGC 6543 είναι 1001±269 παρσέκ (περίπου 3.300 έτη φωτός) από τη Γη. Άλλες μελέτες δίνουν διαφορετικές απόστασης, όπως οι Stanghellini, L., et al. (2008), οι οποίοι δίνουν απόσταση 1623 παρσέκ (5300 έτη φωτός).
Εξωτερικοί σύνδεσμοι
Δράκων κατηγορία:Πλανητικά νεφελώματα 6543 006
Κωπήποδα
thumb|250px|Κωπήποδα παρασιτικά Τα κωπήποδα είναι μια ομάδα μικρών καρκινοειδών που βρίσκονται στη θάλασσα και σχεδόν σε όλους τους βιότοπους του γλυκού νερού και αποτελούν τη μεγαλύτερη πηγή πρωτεΐνης στους ωκεανούς. Πολλά είδη είναι πλαγκτικά, αλλά τα περισσότερα είναι βενθικά. Υπάρχουν και μερικά ηπειρωτικά είδη που μπορούν να ζήσουν στους λιμναίους επίγειους βιότοπους και άλλα υγρά επίγεια οικοσυστήματα, όπως τα έλη, κάτω από τα πεσμένα φύλλα των υγρών δασών, βάλτους, ρυάκια, τις εφήμερες λίμνες και τις λακκούβες, υγρά βρύα, ή τις κοιλότητες των φυτών γεμάτες με νερό (φυτοτέλματα), όπως τα βρομελιοειδή (bromeliaceae) και τα φυτά-αμφορείς (Heliamphora). Πολλά ζουν υπόγεια σε θαλάσσιες σπηλιές και σπηλιές με γλυκά νερά, σε καταβόθρες, ή στο βυθό ρυακιών. Μερικά κωπήποδα είναι παρασιτικά και επικολλούνται σε ψάρια, καρχαρίες, θαλάσσια θηλαστικά, και πολλά είδη ασπόνδυλων όπως τα μαλάκια, χιτωνοφόρα, ή κοράλλια. Το κωπήποδα χρησιμοποιούνται μερικές φορές ως βιοενδείκτες.
Μπορεί να είναι φορείς του παρασιτικού σκώληκα Diphyllobothrium latum (Βοθριοκέφαλος ο πλατύς), που παρασιτεί στο δωδεκαδάκτυλο και προκαλεί έλλειψη βιταμίνης Β12.
Παραπομπές
Κωπηποδα
2690 Ρίστιινα
Ο Ρίστιινα (Ristiina) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,1. Ανακαλύφθηκε το 1938 από τον Φινλανδό αστρονόμο Ούργιο Βάισαλα, που παρατηρούσε από το Τούρκου, και πήρε το όνομά του από τον ομώνυμο δήμο της Φινλανδίας.
Έλικας 4
Το χαρακτηριστικό 4, είναι ένας από τους τέσσερεις έλικες που ονομάζονται 4 χαρακτηριστικά. Ανακαλύφθηκε στις 1 Ιουλίου του 2004 από το Κασσίνι-Χόιχενς Βρίσκεται στον δακτύλιο Α του Κρόνου και έχει διάμετρο 300 χιλιόμετρα (όλος ο έλικας είναι 5 χλμ σε διάμετρο).
Πηγές
Κατηγορία:Φυσικοί δορυφόροι Κρόνου
Εκδόσεις επί πληρωμή
Οι εκδόσεις επί πληρωμή (éditions à compte d'auteur· editori a pagamento), ή εκδόσεις ματαιοδοξίας (vanity press), μερικές φορές και εκδότες επιδοτήσεων (subsidy publishers), είναι εκδοτικοί οίκοι - εκδοτικές εταιρίες τις οποίες οι συγγραφείς πληρώνουν για να εκδοθούν τα βιβλία τους. Την στιγμή που οι κύριοι εκδότες στοχεύουν να πουλήσουν αρκετά αντίγραφα ενός βιβλίου για να καλύψουν τα δικά τους έξοδα και τυπικά απορρίπτουν την πλειοψηφία των βιβλίων που τους υποβάλλονται, ένας εκδότης επί πληρωμή θα δημοσιεύει συνήθως οποιοδήποτε βιβλίο για το οποίο πληρώνει ένας συγγραφέας. Οι επαγγελματίες που εργάζονται στον εκδοτικό κλάδο κάνουν μια σαφή διάκριση μεταξύ έκδοσης ματαιοδοξίας και αυτοέκδοσης, η οποία έχει μακρά και διακεκριμένη ιστορία.
Επειδή οι εκδόσεις επί πληρωμή είναι συνήθως μη επιλεκτικές, η δημοσίευση από έναν εκδότη επί πληρωμή συνήθως δεν θεωρείται ότι αποδίδει την ίδια αναγνώριση ή κύρος με την εμπορική δημοσίευση. Οι εκδότες επί πληρωμή προσφέρουν περισσότερη ανεξαρτησία για τον συγγραφέα από ό, τι η βασική εκδοτική βιομηχανία. Ωστόσο, τα τέλη τους μπορεί να είναι υψηλότερα από τα τέλη που χρεώνονται συνήθως για παρόμοιες υπηρεσίες εκτύπωσης και μερικές φορές απαιτούνται περιοριστικά συμβόλαια.
Ενώ η αγορά στην οποία στοχεύει ένας εμπορικός εκδότης είναι το ευρύ κοινό, η αγορά στην οποία στοχεύουν οι εκδόσεις επί πληρωμή είναι ο συγγραφέας και ένας πολύ μικρός αριθμός ενδιαφερόμενων μελών του ευρύτερου κοινού. Σε ορισμένες περιπτώσεις, οι συγγραφείς ενός βιβλίου που έχει εκδοθεί επί πληρωμή θα αγοράσουν έναν σημαντικό αριθμό αντιγράφων του βιβλίου τους, ώστε να μπορούν να το δώσουν ως διαφημιστικό εργαλείο.
Διαφορές από τους κύριους και τους αυτοεκδότες
Ο όρος «εκδόσεις ματαιοδοξίας» θεωρείται υποτιμητικός, υπονοώντας ότι ένας συγγραφέας που χρησιμοποιεί μια τέτοια υπηρεσία δημοσιεύει από ματαιοδοξία και ότι το έργο του διαφορετικά δεν θα ήταν εμπορικά επιτυχημένο. Ένας εκδότης επί πληρωμή μπορεί να διεκδικήσει τον έλεγχο των δικαιωμάτων στο δημοσιευμένο έργο και να παρέχει περιορισμένες ή καθόλου υπηρεσίες επεξεργασίας, εξώφυλλου ή μάρκετινγκ έναντι της αμοιβής τους. Οι εκδότες επί πληρωμή ενδέχεται να εμπλακούν σε παραπλανητικές πρακτικές ή δαπανηρές υπηρεσίες με περιορισμένη προσφορά στη διάθεση του συγγραφέα. Στις ΗΠΑ, αυτές οι πρακτικές μπορεί να αναφέρονται από το Better Business Bureau ως δυσμενείς αναφορές από τους καταναλωτές.